ഉമ്മന്ചാണ്ടി പ്രിയനേതാവ്, അദ്ദേഹത്തെ തള്ളി പറഞ്ഞ് തനിക്ക് രാഷ്ട്രീയം ഇല്ലെന്ന് ടി. സിദിഖ് ഉമ്മന്ചാണ്ടിയുമായും രമേശ് ചെന്നിത്തലയുമായും കോണ്ഗ്രസില് അനുനയ ചര്ച്ചകള് ഇന്ന് തുടങ്ങുമെന്ന് കെപിസിസി വര്ക്കിങ് പ്രസിഡന്റ് ടി സിദ്ദീഖ്. കെ സുധാകരനും വി ഡി സതീശനും ഇരുവരെയും നേരില് കാണും. ഉമ്മന്ചാണ്ടിയെ തള്ളിപ്പറഞ്ഞ് രാഷ്ട്രീയ പ്രവര്ത്തനം നടത്തില്ലെന്നും ടി സിദ്ദീഖ് പറഞ്ഞു.അതേസമയം, കോണ്ഗ്രസിലെ പ്രശ്നങ്ങള് പരിഹരിക്കാനുള്ള ചര്ച്ചകളോട് സഹകരിക്കുമെന്ന് ഉമ്മന്ചാണ്ടി പ്രതികരിച്ചു. ചര്ച്ചകള് സംബന്ധിച്ച തീരുമാനമെടുക്കേണ്ടത് നേതൃത്വമാണ്. പ്രശ്നപരിഹാരമായോ എന്ന ചോദ്യത്തിന് വ്യക്തമായ മറുപടി നല്കിയില്ല. ഇനിയും ദിവസങ്ങളുണ്ടല്ലോയെന്ന് ഉമ്മന്ചാണ്ടി പറഞ്ഞു. സിദിഖിന്റെ വാക്കുകള് : എല്ലാവരും ആത്മസംയമനം പാലിക്കണം. ചര്ച്ച ചെയ്ത് പ്രശ്നം പരിഹരിച്ച് മുന്നോട്ടുപോകണം. കൂടുതല് പറഞ്ഞ് എരിതീയില് എണ്ണയൊഴിക്കാനില്ല. ഉമ്മന്ചാണ്ടി പ്രിയനേതാവാണ്. ഉമ്മന്ചാണ്ടിയുമായി വൈകാരിക ബന്ധമാണുള്ളത്. ഉമ്മന്ചാണ്ടിയെ ഇരുട്ടില് നിര്ത്തിയിട്ടില്ലെന്നും സിദ്ദീഖ് പറഞ്ഞു. ഷിനോജ്